《汤阴次韵》
明代·鲁铎

野人争席后，倦客忆家时。白鸟湘云外，青蘋汉水湄。

饮馀中圣酒，歌尽远游辞。懒性无他羡，泥中曳尾龟。

作者简介：（1461—1527）明湖广景陵人，字振之。弘治十五年进士。授编修。闭门自守，不妄交人。正德时，累擢南京国子监祭酒，寻改北。教士务实学而不专章句。以病归。嘉靖初，交荐不起。卒谥文恪。有《莲北集》、《东厢集》。